Malta u l-Portugal meqjusa mill-esperti tas-saħħa bħala l-aktar li ħa jkunu siguri matul iż-żmien li ġej tax-xitwa. Dr. Bruno Ciancio d-Direttur tal-ECDC qal li bosta pajjiżi li għadhom lura fit-tilqim kontra l-Covid-19 ħa jkunu qed jerġgħu jaraw żieda fin-numri matul ix-xhur tax-xitwa. Huwa f'intervista ma' ' Telegraph ' semma kif Malta u l-Portugal huma l-unika żewġ pajjiżi fl-Ewropa li qabżu t-80% tal-popolazzjoni li huma mlaqqma totalment. Huwa għalhekk li Dr. Ciancio qal li pajjiżna huwa wieħed sigur ħafna meta mqabbel ma' pajjiżi oħra, fejn il-probabilità kbira huwa li l-virus ħa jkun qed jinfirex mal-persuni li mhux mlaqqma, b'konsegwenza li n-numri f'dawn il-pajjiżi jerġa' jibda tiela.